## Pravilnik o registraciji vozila

### NN 5/2005 (11.1.2005.), Pravilnik o registraciji vozila

# MINISTARSTVO UNUTARNJIH POSLOVA

65

Na temelju članka 242. stavka
4. i članka 303. stavka 1. Zakona o sigurnosti prometa na cestama (»Narodne
novine«, broj 105/04.), ministar unutarnjih poslova u suglasnosti s ministrom mora,
turizma, prometa i razvitka, donosi

## PRAVILNIK

### o registraciji vozila

Članak 1.

Ovim Pravilnikom propisuju se uvjeti i način
registracije i odjave motornih i priključnih vozila (u daljnjem tekstu:
vozila), oblik, boja, veličina i sadržaj obrasca prometne dozvole i knjižice
vozila, registarskih i pokusnih pločica, način vođenja evidencije o
registriranim vozilima, uvjeti koje moraju ispunjavati stanice za tehnički
pregled vozila za obavljanje poslova registracije vozila te oznake
registracijskih područja.

Članak 2.

Registraciju vozila obavljaju policijske uprave
odnosno policijske postaje ili stanice za tehnički pregled vozila ako
ispunjavaju propisane uvjete i imaju ovlaštenje (u daljnjem tekstu: nadležno
tijelo) prema prebivalištu ili sjedištu vlasnika vozila.

Članak
3.

Nadležno
tijelo registrirat će vozilo ako vlasnik vozila priloži:

1.
dokaz o vlasništvu vozila,

2.
dokaz o tehničkoj ispravnosti vozila,

3.
dokaz o identitetu.

Članak
4.

Tehnička
ispravnost vozila dokazuje se ovjerenim obrascima registracijskog lista koji
izdaje stanica za tehnički pregled vozila.

Obrazac
registracijskog lista (Obrazac 1) bijele je boje, veličine 297 mm x 210 mm.

Članak 5.

Važenje
prometne dozvole produžit će se nakon što stanica za tehnički pregled vozila
ovjeri tehničku ispravnosti vozila.

Obrazac
ovjere tehničke ispravnosti vozila i produljenja važenja prometne dozvole
(Obrazac 2) bijele je boje, veličine 297 mm x 210 mm.

Članak 6.

Registraciju
vozila diplomatskih i konzularnih pred­stavniš­tava, misija stranih država i predstavništava
međunarodnih organizacija sa sjedištem u Republici Hrvatskoj i njihovog
osoblja, obavljaju policijske uprave odnosno policijske postaje na čijem
području imaju sjedište.

Za
registraciju vozila iz stavka 1. ovog članka prilaže se:

1.
dokaz o vlasništvu vozila,

2.
dokaz o tehničkoj ispravnosti vozila.

Članovi
osoblja diplomatskog predstavništva, osim dokaza iz stavka 2. ovoga članka,
podnose na uvid i važeću diplomatsku, konzularnu ili službenu osobnu iskaznicu.

Strana trgovinska
prometna i druga predstavništva i strana dopisništva uz zahtjev za registraciju
vozila prilažu rješenje o upisu u registar predstavništava stranih osoba u
Republici Hrvatskoj.

Stranci
– stalni službenici u stranim trgovinskim, prometnim, kulturnim i drugim
predstavništvima, uz zahtjev za registraciju prilažu potvrdu o zaposlenju u
stranom predstavništvu.

Članak
7.

Registraciju
vozila u vlasništvu stranaca koji u Republici Hrvatskoj imaju odobren
privremeni ili stalni boravak obavlja nadležno tijelo prema mjestu boravka
stranca.

Nadležno
tijelo registrirat će vozilo iz stavka 1. ovog članka ako stranac pored dokaza
iz članka 3. ovog Pravilnika priloži:

1.
putnu ispravu u koju je uneseno odobrenje stalnog borav­ka ili osobnu iskaznicu
za stranca,

2.
putnu ispravu u koju je uneseno odobrenje privremenog boravka ili osobnu
iskaznicu za stranca ili rješenje o produženju privremenog boravka,

3.
rješenje o odobrenju privremenog uvoza – za privremeno uvezena vozila.

Članak
8.

Vozilo
se registrira upisom registarske oznake i određenih podataka o vozilu i
vlasniku, odnosno korisniku u evidenciju o registriranim vozilima.

Članak
9.

Vozilo
se registrira na ime vlasnika vozila.

Ako je
vozilo vlasništvo nekoliko osoba, registrira se na ime jedne od tih osoba sukladno
pisanoj izjavi koju vlasnici daju nad­ležnom tijelu.

Ako je vlasnik vozila leasing društvo, u prometnu
dozvolu se uz vlasnika vozila, u prostor za napomenu upisuje i korisnik leasing
vozila.

Članak 10.

Za registrirano vozilo izdaje se prometna dozvola,
knjižica vozila i registarske pločice.

Članak 11.

Obrazac prometne dozvole (Obrazac 3) pravokutnog je
obli­ka, trodijelan, sive boje, otvoren je veličine 222 mm x 105 mm, a savijen
74 mm x 105 mm.

Sastavni dio prometne dozvole za vozila iz članka
257. stav­ka 1. Zakona o sigurnosti prometa na cestama je karton izvršenih
preventivnih tehničkih pregleda vozila. Obrazac kartona (Obrazac 4) pravokutnog
je oblika, dvodijelan i veličine 148 mm x 105 mm.

Za registrirano vozilo s ugrađenim uređajem za pogon
vozila na plin, u prostor za napomenu u Obrascu 3 upisuje se tekst »vozilo na
plin«.

Članak 12.

Obrazac knjižice vozila (Obrazac 5) pravokutnog je
oblika, trodijelan, bijele boje, otvoren je veličine 222 mm x 105 mm, a savijen
74 mm x 105 mm.

Članak 13.

Podaci u Obrascu 3 i 5 ispisuju se strojno.

Članak 14.

Registarska pločica za vozila izrađena je od metala,
presvučena reflektirajućom folijom, bijele je boje na kojoj je crnim slovima
otisnuta oznaka registracijskog područja i registarski broj vozila. Između oznake
registracijskog područja i registarskog broja otisnut je grb Republike
Hrvatske.

Registarski broj vozila sastoji se od tri ili četiri
numeričke i jedne ili dvije slovne oznake.

Na registarskoj pločici za vozila stranaca kojima je odobren
privremeni ili stalni boravak, za privremeno registrirana vozila i za vozila
stranih trgovinskih, prometnih, kulturnih i drugih predstavništava, stranih
dopisništava i stalnih stranih dopisnika, otisnute brojke i slova zelene su
boje.

Na registarskoj pločici za vozila koja ne odgovaraju
propisanim uvjetima glede dimenzija (duljina, širina, visina) odnosno čija je
najveća dopuštena masa veća od propisane, odnosno koja premašuju dopuštena
osovinska opterećenja, otisnute brojke i slova crvene su boje.

Oblik i sadržaj registarske pločice, osim registarske
pločice za motocikle, četverocikle, lake četverocikle i mopede, tiskan je na
Obrascu 6.

Oblik i sadržaj registarske pločice za traktore,
radne strojeve i vozila na čiji se zadnji dio zbog njihove konstrukcije ne može
pričvrstiti registarska pločica iz stavka 5. ovog članka, tiskan je na Obrascu
7.

Oblik i sadržaj registarske pločice za motocikle i
četverocikle tiskan je na Obrascu 8, a za mopede i lake četverocikle na Obrascu
9.

Članak
15.

Vlasnik
vozila može po izboru odabrati najmanje tri do najviše sedam brojčanih ili
slovnih znakova ili u kombinaciji na dijelu registarske pločice iza oznake
registracijskog područja i grba Republike Hrvatske. U slučaju izbora numeričkih
znakova obvezno je odabrati najmanje jedan slovni znak.

Između
brojčanih i slovnih oznaka obvezna je crtica koja se računa kao jedan od
znakova.

Registarski
broj iz stavka 1. ovoga članka simetrično je otisnut te uključuje i strana
slova x, y i w.

Oblik i
sadržaj registarske pločice iz stavka 1. ovoga članka, osim za motocikle,
četverocikle, lake četverocikle i mopede tiskan je na Obrascu 10.

Oblik i
sadržaj registarske pločice iz stavka 1. ovoga članka za traktore, radne
strojeve i vozila na čiji se zadnji dio zbog njegove konstrukcije ne može
pričvrstiti registarska pločica iz stavka 4. ovog članka, tiskan je na Obrascu
11.

Oblik i
sadržaj registarske pločice iz stavka 1. ovoga članka za motocikle i
četverocikle tiskan je na Obrascu 12, a za mopede i lake četverocikle na
Obrascu 13.

Natpis
na registarskoj pločici iz stavka 1. ovoga članka po svom sadržaju ne smije
biti provokativan, neetičan ili protivan pravnom poretku.

Na
registarskim pločicama iz članka 17. ovog Pravilnika nije moguć izbor znakova
iz stavka 1. ovoga članka.

Članak
16.

Pravo
korištenja registarskih pločica iz članka 15. ovoga Pravilnika je pet godina od
dana registracije vozila i ne može se prenositi na drugu osobu, osim u slučaju
smrti vlasnika vozila.

Pravo
korištenja iz stavka 1. ovoga članka može se produžavati svakih pet godina
uplatom propisane naknade.

Ako
vlasnik vozila u roku 30 dana od isteka prava korištenja iz stavka 1. i 2. ovog
članka ne uplati propisanu naknadu, registarske pločice prestaju važiti, a
prometna dozvola se poništava.

Članak
17.

Registarska
pločica za vozila diplomatskih i konzularnih predstavništava, misija stranih
država i predstavništava među­narod­nih organizacija u Republici Hrvatskoj i
njihova osoblja plave je boje, a otisnute brojke i slova su žute boje, te
sadrži: brojčanu oznaku zemlje iz koje je predstavništvo, slovnu oznaku
djelatnosti predstavništva, odnosno statusa osobe u tim predstav­ništvima i
registarski broj vozila.

Slovne
oznake djelatnosti predstavništava odnosno statusa osobe u tim predstavništvima
na registarskim pločicama su:

1. »A«
– za vozila u vlasništvu diplomatskih predstavništava, misija stranih država i
predstavništava međunarodnih organizacija u Republici Hrvatskoj i njihova
osoblja koja imaju diplomatski status (Obrazac 14).

2. »C«
– za vozila u vlasništvu konzularnih predstavništava i njihova osoblja koja
imaju konzularni status (Obrazac 15),

3. »M«
– za vozila čiji su vlasnici stranci koji su zaposleni u diplomatskim i
konzularnim predstavništvima, misijama stranih država i predstavništvima
međunarodnih organizacija u Republici Hrvatskoj, a nemaju diplomatski status
(Obrazac 16).

Za
vozila iz stavka 2. točke 1. i 2. ovoga članka uz registarsku pločicu izdaje se
i dopunska pločica elipsasta oblika crne boje sa slovima otisnutim žutom bojom:
za vozila kojima se koristi šef diplomatskog predstavništva ili misije –
pločica sa slovima »CMD«, za vozila kojima se koristi osoba s diplomatskim
statusom – pločica sa slovima »CD«, a za vozila kojima se koristi konzularni
dužnosnik pločica sa slovima »CC« (Obrazac 17).

Članak 18.

Slovna oznaka na registarskim pločicama upisuje se
latini­čnim pismom, a registarski broj arapskim brojkama. Oblik slova i brojki
tiskan je na Obrascu 18, a izgled grba na Obrascu 19.

Oblik brojčanih i slovnih oznaka na registarskim
pločicama iz članka 15. ovog Pravilnika tiskan je na Obrascu 20, a izgled grba
na Obrascu 19.

Članak 19.

Vozilo registrirano u Republici Hrvatskoj prilikom
napušta­nja teritorija Republike Hrvatske mora imati oznaku Republike Hrvatske,
bijele boje, elipsastog oblika čija je vodoravna os du­ži­ne 175 mm, a okomita
115 mm. Na njoj su otisnuta slova »HR« crne boje, visine 80 mm, dok je visina
ispisane crte 10 mm.

Članak 20.

Obrasci pokusnih pločica (Obrazac 21 i Obrazac 22)
bijele su boje, s oznakama i brojevima crne boje.

Pokusne pločice izrađene su od retro-reflektivnog
bijelog laminata s integriranim zaštitnim elementima.

O izdavanju pokusnih pločica izdaje se potvrda.

Članak 21.

O registriranim vozilima nadležno tijelo vodi
evidenciju u kartoteci i na informacijskom sustavu Ministarstva unutarnjih
poslova.

Članak 22.

Kartoteka vozila sastoji se od dosjea vozila, a slaže
se i vodi prema abecednom slijedu i broju registarske oznake vozila.

Evidencija vozila na informacijskom sustavu Ministarstva
unutarnjih poslova sadrži podatke o nadležnom tijelu, registarskoj oznaci,
prometnoj dozvoli, knjižici vozila, osiguranju, vlasniku i korisniku te
tehničkom pregledu vozila.

Članak 23.

Vlasnik registriranog vozila može u nadležnom tijelu
kod kojeg se vozilo vodi u evidenciji odjaviti vozilo.

Prilikom odjave vozila vlasnik vozila dužan je
vratiti prometnu dozvolu i registarske pločice.

Nadležno tijelo dužno je čuvati registarske pločice
90 dana od dana odjave vozila nakon čega ih poništava. Ukoliko vlasnik
registarskih pločica nakon poništenja podnese zahtjev za registraciju vozila
izdat će se, o njegovom trošku, registarske pločice s istim oznakama.

Odjava vozila se evidentira u knjižici vozila.

Članak 24.

Promjena vlasnika vozila evidentira se u knjižici
vozila i izdavanjem nove prometne dozvole.

Promjena bilo kojeg tehničkog podatka o vozilu
evidentira se u knjižici vozila ili prometnoj dozvoli, a ako je potrebno izdaju
se nove isprave.

Uz
prijavu promjene vlasnik vozila dužan je priložiti ispravu kojom dokazuje
promjenu iz stavka 1. ili 2. ovog članka.

Promjena podataka u knjižici vozila i prometnoj
dozvoli može se izvršiti ukoliko su ispunjeni i ostali uvjeti iz članka 3. ovog
Pravilnika.

Članak 25.

Nove registarske pločice izdat će se za vozilo koje
se registrira u drugom registracijskom području i umjesto izgubljenih
registarskih pločica.

Umjesto registarske pločice koja je nestala izdaju se
nove registarske pločice s istim registarskim brojem nakon 30 dana od dana
prijave nestanka registarske pločice.

Oštećena registarska pločica zamijenit će se novom s
istim oznakama.

Članak 26.

Vlasnik vozila dužan je bez odgode prijaviti nestanak
prometne dozvole i knjižice vozila nadležnom tijelu na čijem području je
prometna dozvola odnosno knjižica vozila nestala.

Oblik i sadržaj potvrde o prijavi nestanka prometne
dozvole odnosno knjižice vozila tiskan je na Obrascu 23.

Vlasnik vozila dužan je oglasiti nestanak prometne
dozvole odnosno knjižice vozila u »Narodnim novinama«, o svom trošku.

Nadležno tijelo izdat će prometnu dozvolu odnosno
knjižicu vozila nakon što utvrdi da je vlasnik vozila nestanak dao oglasiti u
»Narodnim novinama«.

Članak 27.

U slučaju nestanka, dotrajalosti ili oštećenosti
prometne dozvole ili knjižice vozila, zahtjev za izdavanje nove prometne
dozvole ili knjižice vozila vlasnik vozila podnosi nadležnom tijelu koje je
vozilo registriralo.

Članak 28.

O privremeno registriranim vozilima vodi se
evidencija.

Evidencija iz stavka 1. ovoga članka sadrži: redni
broj, ime i prezime odnosno naziv vlasnika vozila. vrstu i tip vozila, broj
šasije, broj motora, registarski broj privremene registarske pločice, rok
valjanosti privremene registracije, podatak da li je vozilo već bilo privremeno
registrirano, kod kojeg tijela i za koje vrijeme i napomenu.

Članak 29.

Evidencija i dokumentacija o registraciji te dokazi o
prom­jeni tehničkih podataka i vlasnika vozila čuvaju se kao dokumenti trajne
vrijednosti, a najmanje 20 godina.

Ostala dokumentacija o registraciji vozila čuva se
najmanje dvije godine.

Članak 30.

Za registraciju vozila stanica za tehnički pregled
vozila mora ispunjavati sljedeće uvjete:

1. mora imati kasu ili željezni ormar za čuvanje
obrazaca prometnih dozvola, knjižica vozila i registarskih pločica,

2. mora imati informatički sustav koji omogućava
primjenu jedinstvenog informatičkog rješenja stručne organizacije iz član­ka
273. Zakona o sigurnosti prometa na cestama za automat­sku obradu podataka o
obavljenoj registraciji vozila i ovjerenom produženju valjanosti prometne
dozvole,

3. mora imati propise kojima je regulirana
registracija vozila,

4. mora imati osiguran dostatan broj registarskih
pločica, prometnih dozvola, knjižica vozila i drugih potrebnih obrazaca,

5. djelatnici zaposleni na poslovima registracije
vozila moraju imati dopuštenje (licencu) koje je izdano od Ministarstva
unutarnjih poslova,

6. mora imati najmanje jedan telefon i telefaks,

7. mora imati osiguran dostatan broj uređaja za
ispisivanje podataka u ispravama za vozila.

Stanica za tehnički pregled vozila iz stavka 1. ovog
članka koja izvrši registraciju vozila, dužna je podatke o izvršenoj
registraciji dostaviti policijskoj upravi ili policijskoj postaji prema mjestu
prebivališta odnosno sjedišta vlasnika vozila.

Podaci iz stavka 2. ovog članka dostavljaju se
sustavom za elektronički prijenos podataka, odnosno dokumentacija o izvrše­noj
registraciji dostavlja se isti ili sljedeći dan.

Članak 31.

Obrasci 1 do 23 tiskani su uz ovaj Pravilnik i njegov
su sastavni dio.

Popis oznaka registracijskih područja tiskan je uz
ovaj Pra­vil­nik i njegov je sastavni dio.

Članak 32.

Registarske oznake vozila utvrđene Popisom oznaka
registracijskih područja koji je sastavni dio Pravilnika o registraciji vozila
na motorni pogon i priključnih vozila (»Narodne novine« broj: 12/93, 22/93,
19/96 i 149/02) usklađivat će se s Popisom oznaka registracijskih područja iz
članka 31. stavak 2. ovog Pravilnika kod prve registracije vozila u Republici
Hrvatskoj i kod promjene vlasnika vozila registriranog u Republici Hrvatskoj.

Članak 33.

Vlasnici vozila kojima je pravo korištenja
registarskih pločica iz članka 18a. Pravilnika o registraciji vozila na motorni
pogon i priključnih vozila (»Narodne novine« broj 12/93, 22/93, 19/96 i
149/02.) isteklo, a nisu ga produžili, pravo korištenja mogu produžiti uplatom
propisane naknade.

Ako vlasnik vozila iz stavka 1. ovog članka u roku 30
dana od dana stupanja na snagu ovog Pravilnika ne uplati propisanu naknadu,
registarske pločice prestaju važiti, a prometna dozvola se poništava.

Članak 34.

Danom stupanja na snagu ovoga Pravilnika prestaje
važiti Pravilnik o registraciji vozila na motorni pogon i priključnih vozila
(»Narodne novine«, broj 12/93, 22/93, 19/96 i 149/02).

Članak 35.

Ovaj Pravilnik stupa na snagu danom objave u
»Narodnim novinama«.

Broj: 511-01-52-79181/1-04
Zagreb, 5. siječnja 2005.

Ministar
**Marijan Mlinarić, dr. med**., v. r.

if !supportEmptyParas endif

![](dodatni/354401.gif)
![](dodatni/354402.gif)
![](dodatni/354403.gif)
![](dodatni/354404.gif)
![](dodatni/354405.gif)
![](dodatni/354406.gif)
![](dodatni/354407.gif)
![](dodatni/354408.gif)
![](dodatni/354409.gif)
![](dodatni/354410.gif)
![](dodatni/354411.gif)
![](dodatni/354412.gif)
![](dodatni/354413.gif)
![](dodatni/354414.gif)
![](dodatni/354415.gif)
![](dodatni/354416.gif)
![](dodatni/354417.gif)
![](dodatni/354418.gif)
![](dodatni/354419.gif)

POPIS OZNAKA REGISTRACIJSKIH PODRUČJA

**1.   BJ -**  **GRADOVI:** BJELOVAR, ČAZMA, GAREŠNICA

**OPĆINE:** BEREK,
HERCEGOVAC, IVANSKA, KAPELA, NOVA RAČA, ROVIŠĆE, SEVERIN, ŠANDROVAC, ŠTEFANJE,
VELIKA PISANICA, VELIKO TROJSTVO, VELIKA TRNOVITICA, ZRIN­SKI TOPOLOVAC.

**2.   BM -****GRAD:** BELI
MANASTIR

       **OPĆINE:** BILJE,
ČEMINAC, DARDA, DRAŽ, JAGODNJAK, KNEŽEVI VINOGRADI, PETLOVAC, POPOVAC.

**3.   ČK -** **GRADOVI:** ČAKOVEC, MURSKO SREDIŠĆE, PRELOG

**OPĆINE:** BELICA,
DEKANOVEC, DOMAŠI­NEC, DONJA DUBRAVA, DONJI KRALJEVEC, DONJI VIDOVEC, GORIČAN,
GORNJI MIHA­LJEVEC, KO­TORIBA, MALA SUBOTICA, NEDELIŠĆE, ORE­HOVICA, PODTUREN,
PRIBISLAVEC, SELNICA, STRAHONINEC, SVETA MARIJA, SVETI JURAJ NA BREGU, SVETI
MARTIN NA MURI, ŠENKOVEC, ŠTRIGOVA, VRATIŠINEC.

**4.   DA -** **GRADOVI:** DARUVAR, GRUBIŠNO POLJE

**OPĆINE:** DEŽANOVAC,
ĐULOVAC, KONČA­NICA, SIRAČ, VELIKI GRĐEVAC.

**5.   DE -** **GRADOVI:**ČABAR, DELNICE

**OPĆINE:** BROD
MORAVICE, FUŽINE, LOKVE, MRKOPALJ, RAVNA GORA, SKRAD.

**6.   DJ -****GRAD:** ĐAKOVO

**OPĆINE:** DRENJE,
GORJANI, LEVANJSKA VAROŠ, PUNITOVCI, SATNICA, ĐAKOVAČKA, SEMELJCI, STRIZIVOJNA,
TRNAVA, VIŠ­KOVCI.

**7.   DU -** **GRADOVI:** DUBROVNIK, KORČULA, METKOVIĆ, OPUZEN, PLOČE

**OPĆINE:** BLATO,
DUBROVAČKO PRIMORJE, JANJINA, KONAVLE, KULA NORINSKA, LASTOVO, LUMBARDA, MLJET,
OREBIĆ, POJEZERJE, SLIVNO, SMOKVICA, STON, TRPANJ, VELA LUKA, ZAŽABLJE, ŽUPA
DUBRO­VAČKA.

**8.   GS -**  **GRADOVI:**GOSPIĆ, NOVALJA, OTOČAC, SENJ

**OPĆINE:** BRINJE,
DONJI LAPAC, KARLOBAG, LOVINAC, PERUŠIĆ, PLITVIČKA JEZERA, UDBINA, VRHOVINE.

**9.   IM -****GRAD:** IMOTSKI

**OPĆINE:** CISTA
PROVO, LOKVIČIĆI, LOVREĆ, PODBABLJE, PROLOŽAC, RUNOVIĆI, ZAGVO­ZD, ZMIJAVCI.

**10.  KA -** **GRADOVI:** DUGA RESA, KARLOVAC, SLUNJ, OZALJ

**OPĆINE:** BARILOVIĆI,
BOSILJEVO, CETING­RAD, DRAGANIĆ, GENERALSKI STOL, KRNJAK, LASINJA, NETRETIĆ,
RAKOVICA, RIBNIK, VOJNIĆ, ŽAKANJE.

**11.  KC -** **GRADOVI:** ĐURĐEVAC, KOPRIVNICA

       **OPĆINE:** DRNJE,
ĐELEKOVEC, FERDINANDOVAC, GOLA, HLEBINE, KALINOVAC, KLOŠTAR PODRAVSKI,
KOPRIVNIČKI BREGI, KOPRIV­NIČ­KI IVANEC, LEGRAD, MOLVE, NOVIGRAD PODRAVSKI,
NOVO VIRJE, PETERANEC, PODRAVSKE SESVETE, RASINJA, SOKOLOVAC, VIRJE.

**12.  KR -** **GRADOVI:** DONJA STUBICA, KLANJEC, KRAPINA, OROSLAVJE, PREGRADA,
ZABOK, ZLATAR

       **OPĆINE:**
BEDEKOVČINA, BUDINŠČINA, DESINIĆ, ĐURMANEC, GORNJA STUBICA, HRAŠ­ĆINA, HUM NA
SUTLI, JESENJE, KONJŠČINA, KRALJEVEC NA SUTLI, KRAPINSKE TOPLICE, KUMROVEC,
LOBOR, MAČE, MARIJA BISTRICA, MIHOVLJAN, NOVI GOLUBOVEC, PETROVSKO, RADOBOJ,
STUBIČKE TOPLICE, SVETI KRIŽ ZAČRETJE, TUHELJ, VELIKO TRGOVIŠĆE, ZAGORSKA SELA,
ZLATAR-BISTRICA.

**13.  KT -** **GRADOVI:** KUTINA, NOVSKA

       **OPĆINE:** LIPOVLJANI,
POPOVAČA, VELIKA LUDINA.

**14.  KŽ -** **GRAD:** KRIŽEVCI

       **OPĆINE:** GORNJA
RIJEKA, KALNIK, SVETI IVAN ŽABNO, SVETI PETAR OREHOVEC.

**15.  MA -****GRADOVI:** MAKARSKA, VRGORAC

       **OPĆINE:** BAŠKA VODA,
BRELA, GRADAC, POD­GORA, TUČEPI.

**16.  NA -** **GRAD:** DONJI MIHOLJAC, NAŠICE

       **OPĆINE:** DONJA
MOTIČINA, ĐURĐENOVAC, FERIČANCI, MAGADENOVAC, MARIJANCI, PODRAVSKA MOSLAVINA,
PODGORAČ, VILJEVO.

**17.  NG -** **GRAD:** NOVA GRADIŠKA

       **OPĆINE:** CERNIK,
DAVOR, DRAGALIĆ, GORNJI BOGIĆEVCI, NOVA KAPELA, OKUČANI, REŠETARI, STARA
GRADIŠKA, STARO PETROVO SELO, VRBJE.

**18.  OG -** **GRAD:** OGULIN

       **OPĆINE:** JOSIPDOL,
PLAŠKI, SABORSKO, TOUNJ.

**19.  OS - GRADOVI:** BELIŠĆE, OSIJEK, VALPOVO

       **OPĆINE:** ANTUNOVAC,
BIZOVAC, ČEPIN, ERUT, ERNESTINOVO, KOŠKA, PETRIJEVCI, ŠODOLOVCI, VLADISLAVCI,
VUKA.

**20.  PU -** **GRADOVI:** BUJE, BUZET, LABIN, NOVIGRAD,
PAZIN, POREČ, PULA, ROVINJ, UMAG

       **OPĆINE:** BALE,
BARBAN, BRTONIGLA, CE­ROV­LJE, FAŽANA, GRAČIŠĆE, GROŽNJAN, KAN­FANAR, KAROJBA,
KAŠTELIR-LABINCI, KRŠAN, LANIŠĆE, LIŽNJAN, LUPOGLAV, MAR­ČANA, MEDULIN,
MOTOVUN, OPRTALJ, PI­ĆAN, RAŠA, SVETA NEDELJA, SVETI LOVREČ, SVETI PETAR U
ŠUMI, SVETVIN­ČENAT, TI­NJAN, VIŠNJAN, VIŽINADA, VODNJAN, VRSAR, ŽMINJ.

**21.  PŽ**-  **GRADOVI:** LIPIK, PAKRAC, PLETERNICA, POŽEGA

               **OPĆINE:** BRESTOVAC,
ČAGLIN, JAKŠIĆ, KAPTOL, KUTJEVO, VELIKA.

**22.  RI. -** **GRADOVI:** BAKAR,
CRES, CRIKVENICA, KASTAV, KRALJEVICA, KRK, MALI LOŠINJ, NOVI VINODOLSKI,
OPATIJA, RAB, RIJEKA, VRBOV­SKO

               **OPĆINE:** BAŠKA,
ČAVLE, DOBRINJ, JELENJE, KLANA, KOSTRENA, LOVRAN, MALINSKA-DUBAŠNICA, MATULJI,
MOŠĆE­NIČ­KA DRAGA, OMIŠALJ, PUNAT, VINODOLSKA OPĆINA, VIŠKOVO, VRBNIK.

**23.  SB -** **GRAD:** SLAVONSKI
BROD

               **OPĆINE:** BEBRINA,
BRODSKI STUPNIK, BUKOVLJE, DONJI ANDRIJEVCI, GARČIN, GORNJA VRBA, GUNDINCI,
KLAKAR, OPRIVSAVCI, ORIOVAC, PODCRKAVLJE, SIBINJ, SIKIREVCI, SLAVONSKI ŠAMAC,
VELIKA KOPANICA, VRPOLJE.

**24.  SK -** **GRADOVI:** GLINA,
HRVATSKA KOSTAJNICA, SISAK, PETRINJA

               **OPĆINE:** DONJI
KUKURUZARI, DVOR, GVOZD, HRVATSKA DUBICA, JASENOVAC, LEKENIK, MAJUR, MARTINSKA
VES, SUNJA, TOPUSKO.

**25.  SL -** **GRADOVI:** ORAHOVICA,
SLATINA

               **OPĆINE:** CRNAC,
ČAČINCI, ČAĐAVICA, MIKLEUŠ, NOVA BUKOVICA, SOPJE, VOĆIN, ZDENCI.

**26.  ST -** **GRADOVI:** HVAR,
KAŠTELA, KOMIŽA, OMIŠ, SINJ, SOLIN, SPLIT, STARI GRAD, SUPETAR, TRILJ, TROGIR,
VIS, VRLIKA

               **OPĆINE:****27.  ŠI -** **GRADOVI:** DRNIŠ,
KNIN, SKRADIN, ŠIBENIK, VODICE

               **OPĆINE:** BILICE,
BISKUPIJA, CIVLJANE, ERVENIK, KIJEVO, KISTANJE, MURTER, PROMINA, PIROVAC,
PRIMOŠTEN, ROGOZNICA, RUŽIĆ, TISNO, UNEŠIĆ.

**28.  VK -** **GRAD:** VINKOVCI

               **OPĆINE:**
ANDRIJAŠEVCI, IVANKOVO, JARMINA, MARKUŠICA, NIJEMCI, NUŠTAR, OTOK, PRIVLAKA,
STARI JANKOVCI, STARI MIKA­NOV­CI, TORDINCI, VOĐINCI.

**29.  VT -** **GRAD:** VIROVITICA

               **OPĆINE:** GRADINA,
LUKAČ, PITOMAČA, SUHOPOLJE, ŠPIŠIĆ BUKOVICA

**30.  VU -** **GRADOVI:** ILOK,
VUKOVAR

               **OPĆINE:** BOGDANOVCI,
BOROVO, LOVAS, NEGOSLAVCI, TOMPOJEVCI, TOVARNIK, TRPINJA.

**31.  VŽ -** **GRADOVI:** IVANEC,
LEPOGLAVA, LUDBREG, NOVI MAROF, VARAŽDIN, VARAŽDINSKE TOPLICE

               **OPĆINE:** BEDNJA,
BREZNICA, BREZNIČKI HUM, BERETINEC, CESTICA, DONJA VOĆA, DO­NJI MARTIJANEC,
GORNJI KNEGINEC, JAL­ŽABET, KLENOVNIK, LJUBEŠĆICA, MALI BU­KOVEC, MARUŠEVEC,
PETRIJANEC, SRAČI­NEC, SVETI ĐURĐ, SVETI ILIJA, TRNOVEC, BARTOLOVEČKI, VELIKI
BUKOVEC, VIDOVEC, VINICA, VISOKO.

**32.  ZD -** **GRADOVI:** BENKOVAC,
BIOGRAD NA MORU, NIN, OBROVAC, PAG, ZADAR

               **OPĆINE:** BIBINJE,
GALOVAC, GRAČAC, JASENICE, KALI, KUKLJICA, LIŠANE OSTROVIČKE, NOVIGRAD,
PAKOŠTANE, PAŠMAN, POLAČA, POLIČNIK, POSEDARJE, POVLJANA, PREKO, PRIVLAKA,
RAŽANAC, SALI, STANKOVCI, STARIGRAD, SUKOŠAN, SVETI FILIP I JAKOV, ŠKABRNJE,
TKON, VIR, ZEMUNIK DONJI.

**33.  ZG -** **GRAD ZAGREB
I GRADOVI:** DUGO SELO, IVANIĆ-GRAD, JASTREBARSKO, SAMOBOR, SVETI IVAN
ZELINA, VELIKA GORICA, VRBOVEC, ZAPREŠIĆ

               **OPĆINE:** BEDENICA,
BISTRA, BRCKOVLJANI, BRDOVEC, DUBRAVA, DUBRAVICA, FARKA­ŠEVAC, GRADEC,
JAKOVLJE, KLINČA SELA, KRAŠIĆ, KLOŠTAR IVANIĆ, KRAVARSKO, KRIŽ, LUKA, MARIJA
GORICA, ORLE, PISAROVINA, POKUPSKO, PRESEKA, PUŠĆA, RAKOVEC, RUGVICA, STUPNIK,
SVETA NEDJELJA, ŽUMBERAK.

**34.  ŽU -** **GRAD:** ŽUPANJA

               **OPĆINE:** BABINA
GREDA, BOŠNJACI, CERNA, DRENOVCI, GRADIŠTE, GUNJA, VRBANJA.

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

Pravilnik, NN 5/2005-65
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)